A Bizottság 2246/2003/EK rendelete
(2003. december 19.)
a sertéshús magántárolási támogatásának nyújtására vonatkozó különös szabályok megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [1], és különösen annak 4. cikke (6) bekezdésére és 5. cikke (4) bekezdésére,
mivel:
(1) A sertéshús tekintetében intervenciós intézkedések hozatala megengedett, ha a Közösség reprezentatív piacain a hasított sertések átlagára kisebb, mint az alapár 103 %-a, és valószínűsíthető, hogy az e szint alatt marad.
(2) A piaci árak e szint alá estek, és a szezonális és ciklikus tendenciákat tekintve, ez a helyzet fennmaradhat.
(3) Intervenciós intézkedéseket kell hozni. Ezeket a sertéshús magánraktározási támogatása nyújtására vonatkozó részletes szabályok megállapításáról szóló, 1990. november 27-i 3444/90/EGK bizottsági rendelettel [2] összhangban nyújtott magánraktározási támogatásra lehet korlátozni.
(4) A sertéshús magánraktározási támogatására vonatkozó általános szabályok megállapításáról szóló, 1975. október 29-i 2763/75/EGK tanácsi rendelet [3] 3. cikke szerint a Bizottság határozhat a tárolási időszak csökkentéséről vagy meghosszabbításáról. Rögzíteni kell a különleges időszakokra vonatkozó támogatás összegét és azokat az összegeket, amelyeket abban az esetben kell hozzáadni vagy levonni, ha a Bizottság ilyen határozatot fogad el.
(5) A szerződések megkötésére vonatkozó adminisztratív és ellenőrzési munkák megkönnyítése érdekében rögzíteni kell a minimális mennyiségeket.
(6) A biztosítékot olyan szinten kell rögzíteni, ami biztosítja, hogy a tárolást végzők teljesítik szerződéses kötelezettségeiket.
(7) Az e rendeletben előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
(1) 2003. december 22-től magánraktározási támogatásra vonatkozó kérelmeket lehet benyújtani a 3444/90/EGK rendelettel összhangban. A támogatásra jogosult termékek jegyzéke és a vonatkozó összegek a mellékletben szerepelnek.
(2) Ha a Bizottság meghosszabbítja vagy csökkenti a tárolási időszakot, a támogatás összegét ennek megfelelően módosítani kell. A havi és napi kiegészítések és a csökkentések a melléklet 6. és 7. oszlopában szerepelnek.
2. cikk
A szerződésenkénti minimális mennyiségek termékenként a következők:
a) 10 tonna a csontozott termékekre;
b) 15 tonna más termékekre.
3. cikk
A biztosíték a mellékletben meghatározott támogatási összegek 20 %-a.
4. cikk
E rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. december 19-én.